CELEX: 31994R1638
Language: hr
Date: 1994-07-05 00:00:00
Title: Uredba Komisije (EZ) br. 1638/94 od 5. srpnja 1994. o razvrstavanju određene robe u kombiniranu nomenklaturu

02/Sv. 010
            
            
               HR
            
            
               Službeni list Europske unije
            
            
               12
            
         31994R1638
   
               L 172/5
            
            
               SLUŽBENI LIST EUROPSKE UNIJE
            
            
               05.07.1994.
            
         
      UREDBA KOMISIJE (EZ) br. 1638/94
   od 5. srpnja 1994.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 o tarifnoj i statističkoj nomenklaturi te o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 882/94 (2), a posebno članak 9.,
   budući da je, zbog osiguranja jedinstvene primjene kombinirane nomenklature priložene navedenoj Uredbi, potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena opća pravila za tumačenje kombinirane nomenklature, i da se ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
   budući da je u skladu s navedenim općim pravilima robu iz stupca 1. tablice iz Priloga ovoj Uredbi potrebno razvrstati pod odgovarajuće oznake KN iz stupca 2., a na temelju razloga navedenih u stupcu 3.;
   budući da je prihvatljivo da, na temelju odredaba članka 12. stavka 6. Uredbe Vijeća (EEZ) br. 2913/92 o Carinskom zakoniku Zajednice (3), korisnik tijekom razdoblja od tri mjeseca može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje više nisu u skladu s pravima utvrđenim ovom Uredbom;
   budući da su mjere predviđene ovom Uredbom u skladu s mišljenjem Odsjeka za tarifnu i statističku nomenklaturu Odbora za Carinski zakonik,
   DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se sada u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Na temelju odredaba članka 12. stavka 6. Uredbe (EEZ) br. 2913/92, mogu se u razdoblju od tri mjeseca nastaviti navoditi obvezujuće tarifne informacije koje izdaju carinska tijela država članica i koje nisu u skladu s pravima utvrđenim ovom Uredbom.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. srpnja 1994.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 103, 22.4.1994., str. 5.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               1.
            
            
               2.
            
            
               3.
            
         
               
                           1.
                        
                        
                           Adapter u vlastitom kućištu, čiji su glavni elementi: ulazna/izlazna ploča, ploča sučelja, memorijska ploča, kontrolna ploča (s aktivnim i pasivnim komponentama i monolitnim integriranim krugovima) te ploča za napajanje električnom energijom.
                           Adapter osigurava digitalni prijenos podataka između strojeva za automatsku obradu podataka unutar digitalne mreže koja radi na 10 Mb/s (megabita po sekundi).
                        
                     
            
               8517 82 90
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, sukladno napomeni 5. poglavlju 84., kao i sukladno tekstovima oznaka KN 8517, 8517 82 i 8517 82 90.
            
         
               
                           2.
                        
                        
                           Adapter za povezivanje u vlastitom kućištu, sastavljen od dva adaptera povezanih kablom koje nadzire mikroprocesor.
                           Glavni elementi obiju adaptera su: ulazna/izlazna ploča, ploča sučelja, memorijska ploča, kontrolna ploča (s aktivnim i pasivnim komponentama i monolitnim integriranim krugovima) te ploča za napajanje električnom energijom.
                           Naprava digitalno povezuje dvije mreže različitih karakteristika te na taj način omogućuje prijenos podataka.
                        
                     
            
               8517 82 90
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, sukladno napomeni 5. poglavlju 84., kao i sukladno tekstovima oznaka KN 8517, 8517 82 i 8517 82 90.
            
         
               
                           3.
                        
                        
                           Odašiljač-prijamnik u vlastitom kućištu, čiji su glavni elementi: ulazna/izlazna ploča, kontrolna ploča (s aktivnim i pasivnim komponentama i monolitnim integriranim krugovima) te uključeno napajanje električnom energijom.
                           Naprava omogućava priključivanje do četiri adaptera na mrežu za digitalni prijenos podataka koja radi na 50 Mb/s (megabita po sekundi).
                        
                     
            
               8517 82 90
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, sukladno napomeni 5. poglavlju 84., kao i sukladno tekstovima oznaka KN 8517, 8517 82 i 8517 82 90.
            
         
               
                           4.
                        
                        
                           Elektronički sklop poznat kao prijemnik Pinfet, sastavljen od sljedećih komponenti: PIN fotodiode, mikrovalnih FET tranzistora za pojačavanje u obliku čipa, bipolarnih poluvodljivih tranzistorskih čipova, tiskanih otpornika s debelim filmom i kondenzatora u obliku čipova.
                           PIN fotodioda pričvršćena je na podlogu koja je pričvršćena na drugu podlogu zajedno s drugim komponentama, a sve je zajedno zatvoreno u metalno kućište i povezano pomoću kabla od optičkih vlakana (kratki povezni komad optičkog kabela).
                        
                     
            
               8517 90 92
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, sukladno napomeni 5. (B) (b) poglavlju 85., kao i sukladno tekstovima oznaka KN 8517, 8517 90 i 8517 90 92.
            
         
               
                           5.
                        
                        
                           Dijelovi mobilnih telefona
                           
                                       (a)
                                    
                                    
                                       površinska jedinica za filtriranje zvučnih valova središnje frekvencije 45,5 MHz (± 50 kHz) i širine frekvencijskog područja 340 kHz na 3 dB (950 kHz na 20 dB) u kućištu čije unutarnje dimenzije ne premašuju 5 × 13 × 21 mm, s najviše 6 priključaka.
                                       Filtar je izrađen u obliku pojasno propusnog filtra.
                                       Prigušuje neželjene signale i šumove susjednih kanala.
                                    
                                 
                     
            
               8529 90 98
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, kao i sukladno tekstovima oznaka KN 8529, 8529 90 i 8529 90 98.
            
         
               
                           (b)
                        
                        
                           naponski kontrolirani oscilator s oscilacijskom frekvencijom 915 MHz ili više na 4,5 V, koji ne premašuje 890 MHz na 1 V, u kućištu čije vanjske dimenzije ne premašuju 5 × 10 × 15 mm, s najviše 4 priključka.
                           Oscilator generira lokalne signale koji se prilikom miješanja s dolaznim signalima visoke frekvencije mogu obraditi i demodulirati u završne govorne signale.
                        
                     
            
               8529 90 98
            
         
               
                           6.
                        
                        
                           Endotrahealne cijevi koje se uglavnom koriste s aparatima za anesteziju.
                        
                     
            
               9018 90 60
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, sukladno napomeni 2. b poglavlju 90., kao i sukladno tekstovima oznaka KN 9018, 9018 90 i 9018 90 60.
            
         
               
                           7.
                        
                        
                           Naprava za ispitivanje elektronskih komponenti, sastavljena od ormarića koji sadrži stroj za računanje, glavu za ispitivanje s kontaktnom pločom, stroj za tiskanje, tipkovnicu i monitor.
                           Pločica sklopa koja sadrži komponente koje će se ispitivati smještena je na kontaktnoj ploči gdje se provjeravaju.
                           Kontakti na ploči šalju električni impuls svakoj komponenti na pločici sklopa. Naprava za ispitivanje utvrđuje jesu li rezultati dobiveni od određene komponente ispod ili iznad referentne vrijednosti (obično napon ili frekvencija) koja je pohranjena u njezinoj memoriji prije početka ispitivanja, kako bi otkrio eventualne kvarove.
                        
                     
            
               9030 81 90
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, sukladno napomeni 3. poglavlju 90., kao i sukladno tekstovima oznaka KN 9030, 9030 81 i 9030 81 90. Također vidjeti napomene s objašnjenjem kombinirane nomenklature u vezi s podbrojem 9030 81 90.
            
         
               
                           8.
                        
                        
                           Naprava za ispitivanje elektroničkih komponenti, sastavljena od ormarića koji sadrži stroj za računanje, glavu za ispitivanje s kontaktnom pločom, stroj za tiskanje, tipkovnicu i monitor.
                           Naprava za ispitivanje provjerava opći rad pločice sklopa.
                           Pločica sklopa pričvršćena je na priključke ili je smještena na kontaktnu ploču. Naprava za ispitivanje šalje električne impulse kroz ploču i utvrđuje jesu li rezultati dobiveni od ploče ispod ili iznad referentne vrijednosti koja je pohranjena u njezinoj memoriji prije početka ispitivanja.
                        
                     
            
               9030 81 90
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, sukladno napomeni 3. poglavlju 90., kao i sukladno tekstovima oznaka KN 9030, 9030 81 i 9030 81 90. Također vidjeti napomene s objašnjenjem kombinirane nomenklature u vezi s podbrojem 9030 81 90.